જાણકારો કહે છે કે ડિજિટલ મની વિદેશોમાં ખૂબ જ સારી રીતે ઉપયોગમાં લેવાય છે અને ટેસ્ટેડ ટેક્નોલોજી છે એટલે આપણા દેશમાં પણ તેનો ઉપયોગ કરાય તો તેનાથી ડરવાની જરૂર નથી. જોકે, કેટલીક તકેદારી જરૂર રાખવી પડે. વીર નર્મદ દક્ષિણ ગુજરાત યુનિવર્સિટીના કમ્પ્યૂટર સાયન્સ વિભાગના વડા ડૉ. અપૂર્વ દેસાઇ કહે છે કે “સૌથી મોટો ખતરો વાઇરસ ધરાવતી કોઇ એપ.ને ડાઉનલોડ કરવાનો છે. જો કોઇ અજાણ્યા સોર્સથી એપ. ડાઉનલોડ કરી હોય અને તેમાં વાઇરસ હોય તો તમારો તમામ ડેટા ચોરાઇ શકે છે અને તેનો ખોટો ઉપયોગ થઇ શકે છે.”